— 2 — 



dense obsita; setis propygidii ut in elytris constructs, setis pygidii om- 

 nino rectis brunnescentibusque ; setis abdominis pallidioribus, subincli- 

 natis, retrorsum curvatis. Pedes valde setulosi ; unguiculis anticorum 

 et intermediorum ambobus subaequilongis, fissis, posticorum unicis, 

 fissis quoque. — Long. 6 mm., lat. 3,2 mm. 



Specimen unicum in Museo Zoologico Academiae Scientiarum 

 Caesareae Petropolitanae, olim ab H. Deyrolle e Pecking Chinae 

 acceptum. 



Hoplia (Decamera) djukini, sp. n. 



Hopliae semicastaneae F a i г m. proxime affinis, distinguitur autem 

 elytris corpori reliquo concoloribus, pronoto nonnihil longiore pygidio- 

 que saepe medio longitudinaliter obtuse costato. 



Nigra; antennis tarsisque obscure brunneis; ob squamulas minu- 

 tas superne viridi-grisescens, inferne margaritacea. 



Caput angulis clypei rotundatis, medio posticeque pilis mediocri- 

 bus subaccumbentibus (retrorsum declinatis) griseoflavis sat densis 

 squamulisque oblongis subpiliformibus, sed apicibus obtusis, tectum. 

 Pronotum amplum, longitudine sua (1,4:1) latius, medio convexum ; 

 angulis posticis fossula improfunda marginatis ; lateribus ab angulis 

 posticis in triente basali divergentibus, dein angulum obtusangulum 

 rotundatum (inferne callo sat distincto armatum) formantibns, denique 

 antrorsum fortiter rectilineatim convergentibus ; angulis anticis rectan- 

 gulis, apice obtusis; pilis griseoflavis haud densis semierectis disco 

 brevibus, antice lateribusque longioribus squamulisque parvis oblongis, 

 disci angustissimis brunnescentibus, lateralibus latioribus viridimargari- 

 taceis subdensis (interspatiis nudis plerumque minoribus quam ipsae 

 squamulae) tectum. Scutellum subsemicirculare, concavum, medio sub- 

 carinatum, minute squamulosum. Elytra basi pronoto baud latiora, 



medio ampliata, latitudine sua parum (in -j—J longiora; lineis parum 



elevatis parumque regularibus tribus instructa : prima juxtasuturali, 

 secunda forbore in medio inter suturam et callum humerale sita, tertia 

 porthumerali minime evoluta ; squamulis minutis plerumque olivaceis 

 copiosissimis (sed interspatiis subtriplo latioribus separatis), oblongo- 

 ovalibus tecta ; squamulis latitudine sua sesqui vel subduplo longiori- 

 bus; praeterea pilis pallidis sat longis, quam squamae duplo vel plus 

 longioribus, suberectis, sparsis ubique obsita. Pygidium et propygi- 

 dium, ut abdomen infra, squamis margaritaceis majoribus obovatis dense 

 vestita; pygidium saepe medio longitudinaliter subcostatum; propygidium, ut 

 in pluribus congeneribus, lateraliter angulato-productum. Abdomen 

 pilis erectis longis pallidis, in seriebus unicis medianis in singulo ster- 

 nito transversim dispositis ornatum. Metasternum squamulis margarita- 

 ceis ut in abdomine et pygidio constructis, sed haud densis atque pilis 



Revue Russe d'Entom. XIV. 1914. № 1. 



